b'\n_START_ARTICLE_\nBucerius Vokietijos \xc5\xa1iuolaikin\xc4\x97s istorijos ir visuomen\xc4\x97s tyrim\xc5\xb3 institutas\n_START_PARAGRAPH_\nBucerius Vokietijos \xc5\xa1iuolaikin\xc4\x97s istorijos ir visuomen\xc4\x97s tyrim\xc5\xb3 institut\xc4\x85 (Bucerius Institute for Research of Contemporary German History and Society) 2001 m. Haifos Universitete \xc4\xafk\xc5\xabr\xc4\x97 ZEIT-Stiftung Ebelin und Gerd Bucerius ir jo pirmininkas profesorius Manfred Lahnstein. Institutas skirtas \xc5\xa1iuolaikin\xc4\x97s Vokietijos visuomeniniams ir istoriniams tyrimams. \xc4\xaek\xc5\xabr\xc4\x97ja ir pirmoji Instituto direktor\xc4\x97 buvo prof. Yfaat Weiss. Nuo 2008 m. Bucerius Institutui vadovauja Dr. Amos Morris-Reich.\n_START_SECTION_\nTyrimai\n_START_PARAGRAPH_\nInstitutas puosel\xc4\x97ja Vokietijos \xc5\xa1iuolaikin\xc4\x97s istorijos ir socialin\xc4\x97s, kult\xc5\xabrin\xc4\x97s bei politin\xc4\x97s realyb\xc4\x97s tyrimus ir skatina geresn\xc4\xaf \xc5\xa1iuolaikin\xc4\x97s Vokietijos pa\xc5\xbeinim\xc4\x85 ir supratim\xc4\x85 akademin\xc4\x97je visuomen\xc4\x97je. Taip pat Institutas remia akademinius mainus tarp Vokietijos, Europos ir Izraelio.  Instituto program\xc5\xb3 tematin\xc4\x97 ir metodologini\xc5\xb3 prieig\xc5\xb3 \xc4\xafvairov\xc4\x97 paskutin\xc4\xaf de\xc5\xa1imtmet\xc4\xaf apr\xc4\x97p\xc4\x97 tapatyb\xc4\x97s, integracijos, multikult\xc5\xabri\xc5\xa1kumo, pilietyb\xc4\x97s ir liberalizmo, \xe2\x80\x9eras\xc4\x97s\xe2\x80\x9c, vizualiosios istorijos ir mokslo istorijos tyrimus Vokietijos, Izraelio ir Europos kontekstuose. Bucerius Institutas siekia apjungti interdisciplininius tyrimus, \xc4\xafvairias metodologijas, istorinius periodus ir geografinius kontekstus idant i\xc5\xa1skirti \xc5\xa1iuolaikin\xc4\x97s Vokietijos ir \xc5\xbeyd\xc5\xb3 istorijos aspektus, galin\xc4\x8dius atskleisti sud\xc4\x97tingos \xc5\xa1iuolaikin\xc4\x97s Vokietijos istorijos kompleksi\xc5\xa1kum\xc4\x85. Institutas tapo svarbiu informacijos apie specifinius pokario poky\xc4\x8dius Vokietijoje ir apskritai Europoje \xc5\xa1altiniu. \xc5\xa0i informacija nuolat naudojama student\xc5\xb3 ir mokslinink\xc5\xb3 Haifos universitete ir pla\xc4\x8diojoje visuomen\xc4\x97je.\n_START_SECTION_\nAkademin\xc4\x97 ir vie\xc5\xa1oji veikla\n_START_PARAGRAPH_\nKasmet Institutas organizuoja konferencijas, dirbtuves ir kviestines paskaitas, tokias kaip \xe2\x80\x9eKeistos patirtys Tre\xc4\x8diojo Reicho ir Holokausto metu\xe2\x80\x9c bei \xe2\x80\x9eRas\xc4\x97s\xe2\x80\x9c koncepcija humanitariniuose moksluose\xe2\x80\x9c, skirtas pla\xc4\x8diam tematiniam spektrui ir skatinan\xc4\x8dias mokslines diskusijas.  Tuo pa\xc4\x8diu, speciali\xc5\xb3 Instituto rengini\xc5\xb3 metu paskaitas skait\xc4\x97 i\xc5\xa1skirtiniai Vokietijos vie\xc5\xa1ieji asmenys, tokie kaip Rita S\xc3\xbcssmuth, Josef Joffe ir Wolf Biermann.    _NEWLINE_Kartais Institutas organizuoja tokius renginius kaip film\xc5\xb3 festivaliai ir muzikiniai pasirodymai, kurie pritraukia pla\xc4\x8di\xc4\x85 auditorij\xc4\x85 i\xc5\xa1 u\xc5\xbe Universiteto rib\xc5\xb3. 2007 m. Institutas prisid\xc4\x97jo prie DEFA/GDR film\xc5\xb3 festivalio \xe2\x80\x9eVokietijos kinas i\xc5\xa1 u\xc5\xbe Gele\xc5\xbein\xc4\x97s u\xc5\xbedangos\xe2\x80\x9c organizavimo, o 2008 m. muzikin\xc4\x97s dramos \xe2\x80\x9eMarlene Dietrich gyvenimo mitas ir realyb\xc4\x97\xe2\x80\x9c.\n_START_SECTION_\nStipendijos ir akademiniai mainai\n_START_PARAGRAPH_\nBucerius Institute veikia intensyvios magistro ir doktorant\xc5\xabros studij\xc5\xb3 main\xc5\xb3 programos skirian\xc4\x8dios stipendijas mainuose dalyvaujantiems studentams. Institute paskaitas ir seminarus skait\xc4\x97 daugyb\xc4\x97 tyr\xc4\x97j\xc5\xb3.  Institutas prisideda prie \xc5\xa1iuolaikin\xc4\x97s Vokietijos tyrim\xc5\xb3 Izraelyje bei Izraelio ir u\xc5\xbesienio mokslinink\xc5\xb3 akademinio bendradarbiavimo._NEWLINE_Institutas bendradarbiauja su keliomis u\xc5\xbesienio tyrim\xc5\xb3 institucijomis, kaip the Leo Baeck Institute, the German-Israeli Foundation (GIF) for Scientific Research and Development, the Simon Dubnow Institute for Jewish History and Culture, the Hamburg Institute for Social Research, the Institute for the History of the German Jews, mokslini\xc5\xb3 tyrim\xc5\xb3 grup\xc4\x97s "Didactics of Biology" J\xc4\x97nos universitetas ir \xc4\xafvairiais Vokietijos fondais Izraelyje bei kitomis akademin\xc4\x97mis institucijomis Vokietijoje ir Izraelyje.\n_START_SECTION_\nPublikacijos\n_START_PARAGRAPH_\n2005 m. Bucerius Institutas i\xc5\xa1leido knyg\xc4\x85 \xe2\x80\x9eAtmintis ir Amnezija: Holokaustas Vokietijoje\xe2\x80\x9c, red. Gilad Margalit ir Yfaat Weiss (hebraj\xc5\xb3 k.). \xc5\xa0i studija \xe2\x80\x93 kassavaitini\xc5\xb3 dirbtuvi\xc5\xb3 Bucerius Institute 2001 m. \xe2\x80\x93 2002 m., kuriuose dalyvavo i\xc5\xa1kiliausi Holokausto tyr\xc4\x97jai i\xc5\xa1 Izraelio, Vokietijos, Europos ir JAV, rezultatas. Dirbtuv\xc4\x97se buvo pasitelkta istoriografija, literat\xc5\xabra ir kinematografija idant i\xc5\xa1analizuoti pagrindinius auk\xc5\xb3, nusikalt\xc4\x97li\xc5\xb3 ir steb\xc4\x97toj\xc5\xb3 naratyvus Holokaust\xc4\x85 nagrin\xc4\x97jan\xc4\x8diuose darbuose. _NEWLINE_"Leo Baeck Institute Year Book 2004" \xc4\xaftrauk\xc4\x97 kelias es\xc4\x97 i\xc5\xa1 konferencijos \xe2\x80\x9eEuropa ir Izraelis: Kas toliau?\xe2\x80\x9c _NEWLINE_Taip pat, Institutas publikavo konferencijos \xe2\x80\x9eMirtini kaimynai\xe2\x80\x9c rezultatus viename i\xc5\xa1 \xc5\xbeurnalo "Mittelweg 36. The Journal of the Hamburg Institute for Social Research." leidim\xc5\xb3._NEWLINE_Skaitytojams prieinama daugyb\xc4\x97 asocijuot\xc5\xb3 Instituto nari\xc5\xb3 publikacij\xc5\xb3 skirt\xc5\xb3 \xc5\xa1iuolaikin\xc4\x97s Vokietijos istorijos bei \xc5\xbeyd\xc5\xb3 ir ne \xc5\xbeyd\xc5\xb3 santyki\xc5\xb3 Vokietijoje, Europoje bei Izraelyje tyrimams.'